b'\n_START_ARTICLE_\nDru\xc5\xbeina Karin\n_START_PARAGRAPH_\nDru\xc5\xbeina Karin je dru\xc5\xbeina asteroidov , ki se nahaja v glavnem asteroidnem pasu. Ta dru\xc5\xbeina je v resnici samo poddru\xc5\xbeina dru\xc5\xbeine Koronis.\n_START_SECTION_\nZna\xc4\x8dilnosti\n_START_PARAGRAPH_\nStarost dru\xc5\xbeine se ocenjuje na 5,8 \xc2\xb1 0,2 milijonov let, kar je v astronomskih merilih izredno malo. To pomeni, da je to zelo mlada dru\xc5\xbeina. Odkrita je bila \xc5\xa1ele leta 2002. Zaradi svoje mladosti nudi velike mo\xc5\xbenosti za razumevanje nastanka in razvoja asteroidnih dru\xc5\xbein, ker na njene \xc4\x8dlane \xc5\xa1e ni dovolj dolgo vplivala sila Jarkovskega. David Nesvorny s sodelavci na Southwest Research Institutu (SwRI) predvidevajo, da je pri\xc5\xa1lo do trka asteroida s premerom 3 km z drugim telesom, ki je imelo premer 25 km. Hitrost pri trku je bila 5 km/s. Nastalo je na stotine ali celo tiso\xc4\x8de delcev ve\xc4\x8djih od 1 km'